ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

Број:\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*(место и датум)*

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 3000/0110/2015 (102136/2015), за набавку: Ангажовање радника за одржавање погонске чистоће (ТЕНТ Б), на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3000/0110/2015 (102136/2015)**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења:

**ПИТАЊЕ 1**: Додатни услов да располажемо довољним кадровским капацитетом, страна 28/56, наводите да понуђач има у радном односу или ангажовано сходно члану 197. до 202. Закона о раду 23 радника, а на страни 43/56 Модела уговора члан 9. стоји да обезбеди особље у радном односу. С обзиром да се члан 197-202 Закона о раду односи и на обављање привремених и повремених послова, уговора о делу, уговора о стручном оспособљавању као и уговора о допунском раду, није јасно да ли се и ове врсте уговора подразумевају као валидан доказ.

**ОДГОВОР 1:** Да, све набројане врсте уговора дефинисане чланом 197-202 Закона о раду се сматрају валидним доказом.

**ПИТАЊЕ 2:** Додатни услов да радници имају извршен лекарски преглед сматрамо фаворизовањем извршиоца који већ обавља тај посао јер се лекарска уверења ваде односно добијају приликом закључења уговора.

**ОДГОВОР 2:** Наручилац сматра да лекарска уверења за отежане услове рада понуђачи морају доставити уз понуду како би доказали да су подобни за обављање предметних послова. Лекарска уверења за отежане услове рада (рад на висини) су потребна јер се већина послова обавља на косим мостовима под великим нагибом, затезним станицама, копачу и одлагачу. Члан 76. Закона о јавним набавкама дозвољава наручиоцу да захтева додатне услове за учешће у поступку јавне набавке који су у логичкој вези са предметном јавном набавком.

**ПИТАЊЕ 3:** Да ли смо у обавези да ангажујемо само лица за која доставимо одговарајућа уверења о стеченој врсти и степену стручне спреме или се може извршити замена односно допуна када се потпише уговор?

**ОДГОВОР 3:** Како наручилац врши оцену испуњености услова кадровског капацитета на основу приложених доказа у понуди, понуђач је обавезан да ангажује лица за која је доставио одговарајућа уверења о стеченој врсти и степену стручне спреме, а замена односно допуна ангажованих радника се може извршити само у одређеним случајевима и уз сагласност овлашћеног лица наручиоца.

*Комисија ће размотрити да ли је већ одређен рок за подношење понуда примерен времену потребном за припрему прихватљиве понуде те* ***у случају да продужи рок****, о истом ће објавити обавештење о продужењу рока за подношење понуда на Порталу јавних набавки и интернет страници Наручиоца.*

КОМИСИЈА